Cuneiform Tablet Kt 94/k 1219 (AKT 6b 447)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma en-um-a-šur-ma a-na ku-ra qí-bi-ma ḫa-ra-ni a-na a-lim{ki} 3 GÚ 35 ma-na URUDU ší-kam ša ṭup-pí-kà ša-ni-im e-li-im u₄-mu-kà 2 ša-na-at e-tí-qú i-na tù-wa-ar ṣú-ḫa-ri-a iš-tù pu-ru-uš-ḫa-dim URUDU-ú-šu ma-sí-a-am a-na aḫ-ša-lim ù a-na ša ki-ma i-a-tí šu-qú-ul-ma ṭup-pá-kà iš-tí aḫ-ša-lim le-qé šu-ma URUDU lá ta-kà-ša-ad 1 GÚ URUDU SIG₅ šu-qú-ul-ma ta-aḫ-sí-is-tám pá-tí-tám id-a-ma i-na ḫu-bu-li-kà li-iṣ-ḫi-ir ù URUDU na-am-a-dam ša ṭup-pì-kà a-dí tù-wa-ri-a ni-sí 1 ma-na URUDU a-na qá-té ṣú-ḫa-ri-a dí-in